**Жоба**

**Солтүстік Қазақстан облысы**

**Тайынша ауданы**

**бойынша пайдаланылмайтын**

**ауылшаруашылығы**

**мақсатындағы жерлерге жер салығының**

**базалық мөлшерлемелері туралы**

      Қазақстан Республикасының 2017 жылғы 25 желтоқсандағы "Салық және бюджетке төленетін басқа да міндетті төлемдер туралы" (Салық кодексі) (бұдан әрі - Кодекс) Кодексінің 509 бабының 5 тармағына және Қазақстан Республикасының 2016 жылғы 6 сәуірдегі "Құқықтық актілер туралы" Заңының 27 бабына сәйкес, Солтүстік Қазақстан облысы Тайынша ауданының мәслихаты ШЕШТІ:

      1. Тайынша ауданы бойынша Қазақстан Республикасының жер заңнамасына сәйкес пайдаланылмайтын ауылшаруашылығы мақсатындағы жерлерге Кодекстің 503 бабымен белгіленген жер салығының базалық мөлшерлемелері он есе арттырылсын.

      2. Солтүстік Қазақстан облысы Тайынша ауданы мәслихатының "Тайынша ауданы бойынша ауылшаруашылығы мақсатындағы пайдаланылмайтын жерлерге жер салығының базалық мөлшерлемелерін және бірыңғай жер салығының мөлшерлемелерін жоғарылату туралы" 2018 жылғы 15 маусымдағы № 179 шешімінің (2018 жылғы 2 шілдедегі Қазақстан Республикасы нормативтік құқықтық актілерінің электрондық түрдегі Эталондық бақылау банкінде жарияланған, Нормативтік құқықтық актілерді мемлекеттік тіркеу тізілімінде № 4792 тіркелген) күші жойылды деп танылсын.

      3. Осы шешім алғашқы ресми жарияланған күннен бастап қолданысқа енгізіледі және 2020 жылғы 1 қаңтардан бастап туындаған құқықтық қатынастарға таратылады.

**Солтүстік Қазақстан облысы**

**Тайынша аудандық мәслихатының**

**XXII сессиясының төрағасы Д. Жақыпов**

**Солтүстік Қазақстан облысы**

**Тайынша аудандық мәслихатының**

**хатшысы Қ. Шәріпов**